- Hindi News
- National
- रिको ने औद्योगिक क्षेत्र के लिए जमीन नापनी शुरू की, वन विभाग ने आपत्ति जताई
रिको ने औद्योगिक क्षेत्र के लिए जमीन नापनी शुरू की, वन विभाग ने आपत्ति जताई
भास्कर संवाददाता | बांसवाड़ा
गढ़ीउपखंड क्षेत्र के बड़ी सरेड़ी क्षेत्र में जैसे ही रीको ने राज्य सरकार की ओर से आवंटित जमीन नापनी शुरू की, तो वन विभाग के अधिकारी ने उस जमीन में से कुछ जमीन वन विभाग के खाते की होना बताते हुए आपत्ति जताई।
हुआ यूं कि बड़ी सरेड़ी क्षेत्र में राज्य सरकार की ओर से रीको को नए औद्योगिक क्षेत्र के विकास के लिए 33.68 एकड़ जमीन आवंटित की गई थी। उसके बाद रीको के क्षेत्रीय वरिष्ठ महाप्रबंधक संजय नैनावटी के दिशा निर्देशन में औद्योगिक क्षेत्र के निर्धारण के लिए आवंटित जमीन की निशानदेही का काम प्रारंभ किया गया। जब जमीन की नपती का काम चल रहा था तब वहां वन विभाग के अधिकारी-कर्मचारी पहुंचे और आपत्ति जताते हुए विभाग की ओर से पत्र दिया गया,जिसमें लिखा था कि उक्त जमीन में से कुछ जमीन वन विभाग की है। जिस पर औद्योगिक विकास की दृष्टि से जमीन नपती का काम बंद करना पड़ा और रीको के अधिकारी लौट आए।
इस संबंध में पूछे जाने पर रीका के वरिष्ठ महाप्रबंधक संजय नैनावटी ने बताया कि हमने उपखंड अधिकारी गढ़ी को इस संबंध में पत्र लिखकर आवश्यक कार्रवाई करने का आग्रह किया है।
उप वन संरक्षक अमर सिंह गोठवाल ने इस संबंध में पूछे जाने पर बताया कि संबंधित अधिकारी ने वन विभाग के खाते की जमीन होने पर ही आपत्ति जताई होगी और इस संबंध में रीको के अधिकारी को पत्र दिया होगा।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva